CELEX: 22012D0202
Language: hu
Date: 2012-10-26 00:00:00
Title: Az EGT Vegyes Bizottság 202/2012 határozata ( 2012. október 26. ) az EGT-megállapodás XX. mellékletének (Környezet) módosításáról

24.1.2013   
            
            
               HU
            
            
               Az Európai Unió Hivatalos Lapja
            
            
               L 21/54
            
         
      AZ EGT VEGYES BIZOTTSÁG 202/2012 HATÁROZATA
   
   (2012. október 26.)
   az EGT-megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az ózonréteget lebontó anyagokról szóló, 2009. szeptember 16-i 1005/2009/EK európai parlamenti és tanácsi rendeletet (1) be kell építeni az EGT-megállapodásba.
            
         
               (2)
            
            
               Az ózonréteget lebontó anyagokról szóló 1005/2009/EK európai parlamenti és tanácsi rendeletnek a halonok kritikus felhasználásai tekintetében történő módosításáról szóló, 2010. augusztus 18-i 744/2010/EU bizottsági rendelet (2) be kell építeni az EGT-megállapodásba.
            
         
               (3)
            
            
               Az ózonréteget lebontó anyagokról szóló 1005/2009/EK európai parlamenti és tanácsi rendelet alapján laboratóriumi és analitikai felhasználási célra engedélyezett, a klórozott-fluorozott szénhidrogénektől eltérő szabályozott anyagok nem helyettesíthető felhasználásáról szóló, 2011. március 24-i 291/2011/EU bizottsági rendeletet (3) be kell építeni az EGT-megállapodásba.
            
         
               (4)
            
            
               Az 1005/2009/EK rendelet hatályon kívül helyezi az EGT-megállapodásba foglalt 2037/2000/EK európai parlamenti és tanácsi rendeletet (4), amelyet következésképpen az EGT-megállapodásból is el kell hagyni.
            
         
               (5)
            
            
               Az EGT Vegyes Bizottság általi jövőbeli intézkedések sérelme nélkül meg kell jegyezni, hogy a Közösségi Vámkódex (Korszerűsített Vámkódex) létrehozásáról szóló, 2008. április 23-i 450/2008/EK európai parlamenti és tanácsi rendelet (5) nincs beépítve az EGT-megállapodásba. Az említett rendeletre való hivatkozások ezért nem alkalmazandók.
            
         
               (6)
            
            
               Következésképpen az EGT-megállapodás XX. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XX. melléklete a következőképpen módosul:
   
               1.
            
            
               A 21aa. pont (az Európai Parlament és a Tanács 2037/2000/EK rendelete) helyébe a következő szöveg lép:
               „32009 R 1005: az Európai Parlament és a Tanács 2009. szeptember 16-i 1005/2009/EK rendelete az ózonréteget lebontó anyagokról (HL L 286., 2009.10.31., 1. o.), az alábbi módosításokkal:
               
                           —
                        
                        
                           
                              32010 R 0744: a Bizottság 2010. augusztus 18-i 744/2010/EU rendelete (HL L 218., 2010.8.19., 2. o.).
                        
                     A rendelet rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           A Közösségi Vámkódex (Modernizált Vámkódex) létrehozásáról szóló, 2008. április 23-i 450/2008/EK európai parlamenti és tanácsi rendeletre való hivatkozás nem alkalmazandó.
                        
                     
                           b)
                        
                        
                           A 8. cikk (4) bekezdése és (5) bekezdésének b) pontja nem alkalmazandó.
                        
                     
                           c)
                        
                        
                           Az EFTA-államok vonatkozásában a 10. cikk (2) bekezdésének alábbi szövege nem alkalmazandó: »a vonatkozó mennyiségeket, a mentesség érvényességi időtartamát és azokat a felhasználókat, akik ezzel a nem helyettesíthető laboratóriumi és analitikai felhasználással élhetnek«.
                        
                     
                           d)
                        
                        
                           A 10. cikk (6) bekezdése nem alkalmazandó.
                        
                     
                           e)
                        
                        
                           A 11. cikk (2) bekezdésében a »10. cikk (3)–(7) bekezdését« szövegrész mögé be kell illeszteni a következő szövegrészt: »a (6) bekezdés kivételével«.
                        
                     
                           f)
                        
                        
                           A 11. cikk (5) bekezdése nem alkalmazandó.
                        
                     
                           g)
                        
                        
                           A 14. cikk (1), (3) és (4) bekezdése nem alkalmazandó.
                        
                     
                           h)
                        
                        
                           A IV. fejezet nem alkalmazandó.
                        
                     
                           i)
                        
                        
                           A 24. cikk importra és exportra vonatkozó rendelkezései nem alkalmazandók.
                        
                     
                           j)
                        
                        
                           A 27. és 28. cikk nem alkalmazandó.
                        
                     Az EFTA-országok meghozzák az ahhoz szükséges nemzeti intézkedéseket, hogy megfelelhessenek a Montreali Jegyzőkönyv megfelelő rendelkezéseinek és az 1005/2009/EK európai parlamenti és tanácsi rendeletben szereplő megfelelő intézkedéseknek.”
            
         
               2.
            
            
               A szöveg a 21aa. pontot (az Európai Parlament és a Tanács 1005/2009/EK rendelete) követően a következő ponttal egészül ki:
               
                           „21aaa.
                        
                        
                           
                              32011 R 0291: a Bizottság 2011. március 24-i 291/2011/EU rendelete az ózonréteget lebontó anyagokról szóló 1005/2009/EK európai parlamenti és tanácsi rendelet alapján laboratóriumi és analitikai felhasználási célra engedélyezett, a klórozott-fluorozott szénhidrogénektől eltérő szabályozott anyagok nem helyettesíthető felhasználásáról (HL L 79., 2011.3.25., 4. o.).”
                        
                     
         2. cikk
   Az 1005/2009/EK, a 744/2010/EK és a 291/2011/EK rendelet izlandi és norvég nyelvű, az Európai Unió Hivatalos Lapjának EGT-kiegészítésében kihirdetendő szövege hiteles.
   3. cikk
   Ez a határozat 2012. november 1-jén lép hatályba, feltéve, hogy az EGT Vegyes Bizottság addigra az EGT-megállapodás 103. cikkének (1) bekezdésében előírt összes bejelentést megkapta (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. október 26-án.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
         
      
   
   
      (1)  HL L 286., 2009.10.31., 1. o.
   
      (2)  HL L 218., 2010.8.19., 2. o.
   
      (3)  HL L 79., 2011.3.25., 4. o.
   
      (4)  HL L 244., 2000.9.29., 1. o.
   
      (5)  HL L 145., 2008.6.4., 1. o.
   
      (6)  Nem érkezett jelzés alkotmányos követelmények fennállásáról.